Posted on 31 Desember 2009 by DioN Erbe	KEDADEYAN iki dakalami dhewe watara rong puluh taunan kepungkur, taune 1982. Kanggoku prastawa kuwi gawe miris lan gila, yen basa kerene bisa disebut “mencekam”. Nganti sak umurku iki nembe kaping pindho aku ditemoni bangsane memedi kaya kuwi. Sepisan biyen nalika aku isih cilik, isih SR. Lan sing kaping pindho ya prastawa kuwi. Yen aku liwat papan kono kuwi, embuh esuk awan apamaneh wengi tansah kelingan cetha. Rasane kepengin ketemu maneh … nanging kok luwih becik ora bae, timbang dadi memala.